Կամո Դեմիրճյան

Կամո Սերոբի Դեմիրճյան (), հայ խորհրդային գիտնական, էլեկտրատեխնիկ։ Տեխնիկական գիտությունների դոկտոր (1969 թվական), պրոֆեսոր (1969 թվական), ԽՍՀՄ ԳԱ թղթակից անդամ (1976 թվական)։ ՌԳԱ ակադեմիկոս (1984):

Կարեն Դեմիրճյանի եղբայրը։

Կենսագրություն 
1953 թվականին ավարտել է Լենինգրադի պոլիտեխնիկական ինստիտուտը (1947-1949 թվականներին սովորել է Երևանի Կ․ Մարքսի անվան պոլիտեխնիկական ինստիտուտում)։ 1975 թվականից նույն ինստիտուտի էլեկտրատեխնիկայի տեսական հիմունքների ամբիոնի վարիչն է։ Դեմիրճյանի գիտական գործունեությունը նվիրված է էլեկտրաէներգետիկայի տեսական սկզբունքային պրոբլեմների լուծմանը, որոնք գործնական Կ․ Ս․ Դեմիրճյանական լայն կիրառություն են գտնում ժողովրդական տնտեսության մեջ։

Դեմիրճյանի աշխատանքները էլեկտրական և մագնիսական դաշտերի տեսության բնագավառում հատուկ նշանակություն են ստանում՝ կապված գերհաղորդականության օգտագործմամբ էլեկտրաէներգետիկական սարքավորումների ստեղծման հետ։
Մշակել է ոչ գծային և հաղորդիչ միջավայրերում սահմանների բարդ փոխդասավորվածությամբ սարքավորումների մագնիսական դաշտերի և էլեկտրամագնիսական ճիգերի հետազոտման և հաշվարկի յուրատեսակ եղանակ, մրրիկային հոսանքների տիրույթում սկալյար մագնիսական պոտենցիալի ընդհանրացված մեկնության հիման վրա զարգացրել է մագնիսական լիցքերի տեսություն, կատարել սահմանային հզորության էլեկտրաէներգետիկական սարքավորումներում էլեկտրամագնիսական երևույթների վերլուծում, ինչպես նաև էլեկտրաէներգետիկական համակարգերի շղթաների և սարքավորումների արատորոշման տեսության հիմնախնդիրներին նվիրված աշխատանքներ։

Պարգևներ 
ԽՍՀՄ պետական մրցանակ (1988):
 ՌԴ կառավարության մրցանակ (2003):
 Պ. Ն. Յաբլոչկովի անվան մրցանակ։

Երկեր 
 Теоретихеские основы электротекхники, Ėнергоиздать Ленинградское Отделение, 1981 (համահեղինակ).
 Поверхностный эффект в электроэнергетических устройствах, Ленинградское отд-ние, 1983 (համահեղինակ).
 Все меры энергосбережения : Парадоксы экономии, Москва, 1988 (համահեղինակ).
 Движущийся заряд в четырехмерном пространстве по Максвеллу и Эйнштейну, Москва, 2008 (համահեղինակ).

Ծանոթագրություններ 

Տեխնիկական գիտությունների դոկտորներ
Հայ պրոֆեսորներ
ԽՍՀՄ ԳԱ իսկական անդամներ
Հայ գիտնականներ
ԽՍՀՄ ԳԱ թղթակից անդամներ
Ակադեմիկոսներ
Սանկտ Պետերբուրգի պետական համալսարանի շրջանավարտներ
ՀՊՃՀ շրջանավարտներ
Ռուսաստանի գիտությունների ակադեմիայի արտասահմանյան անդամներ
Ռուսաստանի ԳԱ իսկական անդամներ
Հայ էլեկտրատեխնիկներ